Beneficiarii Centrului de Zi Tamași au sărbătorit Ziua Internațională a Muzeelor cu o vizită specială la Complexul Muzeal de Științe ale Naturii “Ion Borcea”.
Activitatea, organizată de Direcția Generală de Asistență Socială și Protecția Copilului Bacău, le-a oferit participanților o zi plină de activități interactive și prezentări captivante.
Prin aceste activități, beneficiarii au avut oportunitatea de a învăța într-un mod distractiv și neconvențional, marcând astfel ziua de 18 mai, dedicată anual muzeelor din întreaga lume. Vizita a fost un prilej de bucurie și uimire, aducând lumină în inimile celor prezenți și încurajându-i să continue să exploreze și să descopere minunile lumii înconjurătoare.